open-index/open-wikipedia-markdown huggingface dataset:
Ahora Dice

**Ahora Dice** (באנגלית: **Now She Says**, ובעברית: **עכשיו היא אומרת**) הוא סינגל שהוקלט על ידי כריס ג'דיי, בהשתתפות ארקנגל, ג'יי באלווין ואוזונה. בהמשך, יצא רמיקס רשמי של השיר בו משתתפים הראפרים קארדי בי, אופסט ואנואל AA. השיר יצא על ידי חברת התקליטים יוניברסל לטין.

השיר הגיע למקום החמישי במצעד השירים מתחת להוט 100.

## רקע
השיר נכתב על ידי ז'אן פייר סוטו פסקואל, רפאל פינה ולואיס א. אורטיז ובמקור בוצע על ידי כריס ג'דיי, ארקנגל, ג'יי באלווין ואוזונה ללא קארדי בי, אופסט ואנואל AA. בהמשך, נודע כי רמיקס רשמי של השיר בהשתתפות השלושה עתיד לצאת לאור והוא הופץ כמה ימים לאחר מכן ברשתות הזרמות המדיה השונות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-448 מיליון השמעות.

## הצלחה
איגוד תעשיית ההקלטות האמריקאי העניק לשיר את תואר הפלטינה הלטינית הכפולה על מכירות של למעלה מ-120,000 עותקים במדינה, מה שהופך אותו לאחד מהשירים הלטיניים הנמכרים ביותר בארצות הברית בשנה בה הוא יצא. השיר נכלל ברשימת השירים המצליחים ביותר בשנת 2017 במקסיקו.
## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'יי באלווין
קטגוריה:שירי אוזונה
קטגוריה:שירי קארדי בי
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי קארדי בי
קטגוריה:שירי טראפ לטיניים
קטגוריה:סינגלים בהוצאת יוניברסל מיוזיק לטין אנטרטיינמנט
אדולפו פרס אסקיבל

**אדולפו פרס אסקיבל** (בספרדית: **Adolfo Pérez Esquivel**; נולד ב-26 בנובמבר 1931) הוא פעיל חברתי ואמן ארגנטינאי. זכה בפרס נובל לשלום לאור התנגדותו למשטר הצבאי בארגנטינה.

## ביוגרפיה
אסקיבל נולד בבואנוס איירס בשנת 1931 לדייג שהיגר מגליסיה שבספרד. אמו נפטרה כשהיה בן שלוש, ולמרות עוניו למד בבית הספר לאמנויות יפות של מנואל בלגרנו ובאוניברסיטה הלאומית בלה פלאטה, שם הוכשר כצייר ופסל. בסופו של דבר הגיע אסקיבל למשרת פרופסור ולימד במסגרות שונות. בין השאר אסקיבל לימד קבוצות של נוצרים פציפיסטים ובשנת 1974 עזב את ההוראה על מנת לעסוק בעזרה לעניים באמריקה הלטינית.

לאחר ההפיכה הצבאית ב-1976 ועלייתו לשלטון של חורחה רפאל וידלה החל אסקיבל לקשר בין ארגונים לזכויות אדם במדינה. בנוסף על כך, אסקיבל הקים ארגונים לתמיכה במשפחות הרוגי המלחמה המלוכלכת ותמך בארגון אמהות פלאסה דה מאז'ו. בשנת 1977 הוא נאסר העל ידי המשטרה הפדרלית ועונה ללא משפט למשך 14 חודשים.

ב-10 בדצמבר 1980 קיבל פרס נובל לשלום. הוא תרם את כספי הפרס לצדקה. הוא מונה לפרופסור ללימודי שלום וזכויות אדם באוניברסיטת בואנוס איירס בשנת 1998. בזמן 2011 הביע אסקיבל התנגדות עזה למעורבות האירופית במלחמת האזרחים בלוב והזהיר מפני התערבות במלחמת האזרחים בסוריה. ביוני 2017 התבטא בעד שלטונו ניקולאס מדורו בוונצואלה וטען כי ונצואלה "עוברת ניסיון הפיכה בתזמור ארצות הברית".

## קישורים חיצוניים

* 

* 
* 

קטגוריה:בואנוס איירס: אישים
קטגוריה:פעילים חברתיים ארגנטינאים
קטגוריה:זוכי פרס נובל לשלום
קטגוריה:ציירים ארגנטינאים
קטגוריה:ארגנטינאים ממוצא ספרדי
קטגוריה:ארגנטינאים שנולדו ב-1931
On Me (שיר של מיק מיל)

**On Me** (בעברית: **עליי**) הוא שיר שהוקלט על ידי הראפר האמריקאי מיק מיל, ביחד עם הראפרית האמריקאית קארדי בי, מתוך אלבום האולפן הרביעי שלו, *[[Championships]]*. השיר יצא לאור בשנת 2018, על ידי חברות התקליטים אטלנטיק רקורדס ומייבאך מיוזיק גרופ, ביחד עם שאר שירי האלבום.

השיר הגיע למקום ה-13 במצעד שירי ה-R&B\היפ הופ.

## רקע וכתיבה
השיר נכתב על ידי מיק מיל, ניג'ה צ'ארלס, קארדי בי, שונדרה קרופורד ודזמונד פיטרסון והופק על ידי בנגלדש ובני וונד3ר. איגוד תעשיית ההקלטות האמריקאי העניק לשיר את תואר הזהב על מכירות של למעלה מ-500,000 עותקים במדינה, מה שהופך אותו לאחד מהשירים שלא יצאו כסינגל, הנמכרים ביותר בארצות הברית בשנת צאתו.

בספוטיפיי זכה השיר להצלחה, כאשר צבר למעלה מ-49 מיליון השמעות מבלי שיצא כסינגל.

## וידאו קליפ
האודיו המלא של השיר הועלה ליוטיוב ב-30 בנובמבר 2018. נכון לדצמבר 2019, מונה הצפיות שלו עומד על למעלה מ-10 מיליון צפיות.
## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מיק מיל
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי מיק מיל
קטגוריה:שירים שנכתבו על ידי ניג'ה צ'ארלס
קטגוריה:שירים שנכתבו על ידי קארדי בי
Thotiana

"**Thotiana**" (בעברית: "**תותיאנה**") הוא סינגל שהוקלט על ידי הראפר האמריקאי בלופייס, מתוך מיקסטייפ הבכורה שלו, *Famous Cryp*. בהמשך, יצא רמיקס רשמי של השיר בו משתתפים הראפרים קארדי בי ו-YG. השיר יצא על ידי חברות התקליטים פיפת' אמנדמן ו-eOne.

השיר הגיע למקום השמיני במצעד הבילבורד הוט 100.

## רקע
ביוני 2018, הוציא הראפר בלופייס את מיקסטייפ הבכורה שלו *Famous Cryp* מתוכו יצא "Thotiana", כסינגל הראשון והיחיד והוא נכתב על ידי בלופייס עצמו, ביחד עם ג'ון נתנאל. בהמשך, נודע כי רמיקס רשמי של השיר בהשתתפות קארדי ו-YG עתיד לצאת לאור, אך לא כסינגל מתוך המיקסטייפ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72.3 מיליון השמעות.

## הצלחה
איגוד תעשיית ההקלטות האמריקאי העניק לשיר את תואר הפלטינה על מכירות של למעלה מ-1,000,000 עותקים במדינה, מה שהופך אותו לאחד משירי ההיפ-הופ\ראפ הנמכרים ביותר בארצות הברית בשנה בה הוא יצא. השיר דורג על ידי מגזין הבילבורד כאחד מהשירים הטובים ביותר של שנת 2019.
## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים על מיניות
קטגוריה:וידאו קליפים שבוימו על ידי קול בנט
ארתור לואיס

סר **ויליאם ארתור לואיס** (באנגלית: **William Arthur Lewis**; 23 בינואר 1915 – 15 ביוני 1991) היה כלכלן סנט לוסי-בריטי ופרופסור באוניברסיטת פרינסטון. זוכה פרס נובל לכלכלה לשנת 1979.

## ביוגרפיה
לואיס נולד ב-23 בינואר 1915 בסנט לוסיה, שהייתה בתקופה זו תחת שלטון האימפריה הבריטית. לואיס הוא הרביעי מבין חמישה ילדים להורים שהיגרו מאנטיגואה וברבודה. אביו נפטר כשהיה בן 7 ואמו של לואיס גידלה אותו לבד. לואיס היה מחונן וסיים את לימודיו בגיל 14. לואיס החל ללמוד בבית הספר לכלכלה של לונדון, והיה האדם השחור הראשון שהחל ללמוד במוסד. בתקופה זו למד אצל ליונל רובינס, פרידריך האייק וג'ון היקס. בשנת 1940 סיים את הדוקטורט בלונדון.

בשנת 1947 התחתן ונולדו לו שתי בנות. באותו השנה החל לואיס לעבוד בסגל אוניברסיטת מנצ'סטר, שם עבד כעשר שנים. כיום קרוי על שמו אחד ממבני האוניברסיטה.

לואיס שימש כיועץ כלכלי לממשלות רבות באפריקה ובקריביים, ובהן ניגריה, גאנה (שלה סייע בשנותיה הראשונות), טרינידד וטובגו, ג'מייקה וברבדוס. בשנת 1959 חזר לואיס לקריביים כאשר נבחר לכהן כסגן נשיא אוניברסיטת איי הודו המערבית בג'מייקה. בשנת 1963 החל לואיס לעבוד כפרופסור באוניברסיטת פרינסטון, שם עבד כ-20 שנה עד לפרישתו בשנת 1983.

## קישורים חיצוניים

* 
* 
* 

קטגוריה:מהגרים מבריטניה לארצות הברית
קטגוריה:אפרו-אמריקאים
קטגוריה:סנט לוסיה
קטגוריה:זוכי פרס נובל לכלכלה
קטגוריה:בוגרי בית הספר לכלכלה של לונדון
קטגוריה:בעלי תואר דוקטור מבית הספר לכלכלה של לונדון
קטגוריה:אבירים בריטים
קטגוריה:סגל אוניברסיטת פרינסטון
קטגוריה:נשיאי האגודה האמריקנית לכלכלה
קטגוריה:אמריקאים שנולדו ב-1915
קטגוריה:אמריקאים שנפטרו ב-1991
שירי אוהבת ללמוד

**שירי אוהבת ללמוד** (באנגלית: **Betsy's Kindergarten Adventures**, "הרפתקאות גן הילדים של בטסי") היא סדרת טלוויזיה מונפשת אמריקאית לילדים, שהופקה על ידי Polkadot Productions. הסדרה עוקבת אחר שירי (במקור "בטסי"), ילדה בת חמש שבכל פרק עוברת יחד עם חבריה חוויה שונה בגן הילדים. 

הסדרה שודרה במקור בארצות הברית בערוץ PBS Kids, החל מ-19 בינואר 2008 עד 17 בינואר 2009. בישראל הסדרה שודרה בדיבוב עברי בערוץ הופ! בשנת 2012. לסדרה הופקה עונה אחת הכוללת 24 פרקים באורך 28 דקות, כאשר כל פרק מחולק לשני פרקים משניים באורך 14 דקות. 

## תקציר העלילה
הסדרה עוקבת אחר ילדה בת חמש בשם שירי (במקור "בטסי"), כשהיא מתחילה את שנות לימודיה בגן. בפרק הראשון של הסדרה שירי מתמודדת עם חוסר הוודאות של היום הראשון ללימודים והיא לומדת כיצד להתנהל עם המורה, חבריה החדשים לכיתה והשגרה הלא מוכרת והחדשה לגמרי. בפרקים הבאים מוצגות התחושות והחוויות של שירי כשהיא מסתגלת בגן. כמו כן, במהלך הסדרה שירי עוברת בגן מגוון התנסויות שונות עם חבריה ולומדת דברים חדשים.

## דמויות
* **שירי (Betsy, בטסי)** - ילדה בת חמש. הדמות הראשית של הסדרה.
* **גילי (Billy, בילי)** - ילד ג'ינג'י שאוהב לשחק באדמה.
* **רז (Scott, סקוט)** - ילד חכם עם משקפיים שמתעניין במדע.
* **רוני (Molly, מולי)** - ילדה שחצנית.
* **מאיה (Sarah, שרה)** - ילדה שאוהבת ספורט.
* **אסף (Kenji, קנג'י)** - ילד אינטליגנטי שאוהב לרקוד.
* **נעמה (Maria, מריה)** - ילדה שקטה ואמנותית.
* **אירית (Mrs. Carl O'Connor, גברת קרל או'קונור)** - גננת גן הילדים בו שירי וחבריה לומדים.
* **בוב (Bob)** - נהג האוטובוס שמסיע את שירי וחבריה ללימודים.
* **רועי (Kevin, קווין)** - אחיה התינוק של שירי.
* **אמא של שירי** - עקרת בית שמטפלת בילדיה.
* **אבא של שירי** - טייס. היחיד שמפרנס בבית המשפחה.

## מדבבים
הדיבוב העברי בוים על ידי אפרת קרצמן, והופק על ידי אסנת סדן.

בנוסף דיבבו בדיבוב העברי דניאל לרוז פיק, עידו גביש, אורלי קטן, אמנון וולף ומולי שולמן.

## סקירת הסדרה

## ראו גם
* טימותי הולך לבית הספר

## קישורים חיצוניים
* 

* 

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:תוכניות טלוויזיה באנגלית
קטגוריה:סדרות PBS Kids
קטגוריה:ערוץ הופ!: תוכניות רכש
קטגוריה:סדרות טלוויזיה אמריקאיות שעלו לשידור בשנת 2008
המשטרה הלאומית

משטרה פדרלית הוא גוף אכיפת חוק במדינות פדרליות ולו סמכויות שיטור מורחבות בכל המחוזות הפדרליים של המדינה.

*
פטריק רידרמון

**פטריק רידרמון** (בצרפתית: **Patrick Ridremont**; נולד ב-9 באוגוסט 1967, קינשסה) הוא שחקן קולנוע ובמאי קולנוע בלגי.

## ביוגרפיה
פטריק רידרמון נולד בקינשסה שברפובליקה הדמוקרטית של קונגו, מושבה בלגית בעבר. בשנים 1986–1990 הוא למד משחק במכון לאמנות בבלגיה. לאחר סיום הלימודים פטריק רידרמון החל לשחק בתיאטרון, קולנוע וטלוויזיה.

ב-2001 הוא לראשונה שיחק בסרט ומאז הוא השתתף בכ-20 סרטים וסדרות.

בשנת 2012 רידרמון היה ביים, תסריטאי ושחקן בסרט Dead Man Talking. על תפקידיו בסרט זה הוא זכה בפרס הקהל ב-3 פסטיבלים לקולנוע בשפה צרפתית בבלגיה וצרפת.

בשנת 2015 דיבב לצד אודרה טוטו בסרט האנימציה הצרפתי "*Phantom Boy".* החל משנת 2017 הוא משתתף בסדרת הטלוויזיה "יחידה 42". בשנת 2018 התארח בסדרת הטלוויזיה הצרפתית-גרמנית-בלגית "נהרות הארגמן".

פטריק רידרמון אישיות ידוע בבלגיה בין היתר בהיותו מנחה תוכניות והופעות שונות בטלוויזיה.

## קישורים חיצוניים

קטגוריה:שחקני קולנוע וטלוויזיה בלגים
קטגוריה:במאי קולנוע בלגים
קטגוריה:בלגים שנולדו ב-1967
Me Gusta (שיר של אניטה)

**Me Gusta** (באנגלית: **I Like**, ובעברית: **אני אוהבת**) הוא סינגל שהוקלט על ידי הזמרת-יוצרת הברזילאית אניטה, ביחד עם הראפרית האמריקאית קארדי בי והזמר מייק טאוורס. השיר יצא לאור ב-18 בספטמבר 2020, על ידי חברת התקליטים וורנר רקורדס כסינגל מתוך האלבום, *[[Versions of Me]]*.

כבר בצאתו, זכה השיר להד תקשורתי ולביקורות שונות שפורסמו על ידי אתרי מוזיקה ומגזינים שונים.

## רקע
השיר נכתב על ידי אניטה, קארדי בי, מייק טאוורס, אנדרס טורס, קרולינה קולון, מאוריסיו רנגיפו, בניטו גרסיה, רפא דיאס, וואלאס צ'יבטינהא וראיין טדר והוא יצא לאחר שאניטה הוציאה את הסינגל "Tócame", ולאחר שקארדי בי הוציאה את הלהיט הבינלאומי "WAP".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב הרשמי של אניטה ב-18 בספטמבר 2020, בשידור חי. בתחילת הקליפ, ניתן לראות את אניטה יוצאת מאחד הבתים ובהמשך ניתן לראות את קארדי בי מצטרפת לסצנות עם אניטה, תוך שהן שרות את השיר ומבצעות ריקודים נלווים.

נכון לספטמבר 2020, מונה הצפיות של הקליפ עומד על למעלה מ-20 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אניטה
קטגוריה:שירי קארדי בי
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי אניטה
קטגוריה:שירים שנכתבו על ידי ראיין טדר
קטגוריה:שירים שנכתבו על ידי קארדי בי
קטגוריה:שירים שהופקו על ידי ראיין טדר
קטגוריה:שירי יהלום משולש בברזיל
קטגוריה:סינגלים בהוצאת וורנר רקורדס
יחסי לטביה–צ'ילה

[ממוזער|[נשיא צ'ילה סבסטיאן פיניירה עם ראש ממשלת לטביה ואלדיס דומברובסקיס במפגש פסגה של האיחוד האירופי עם הקהילה של אמריקה הלטינית והמדינות הקריביות בסנטיאגו דה צ'ילה, 2013]]
**יחסי לטביה–צ'ילה** הם יחסי החוץ בין לטביה לבין הרפובליקה של צ'ילה.

## היסטוריה
ב-22 בספטמבר 1921, לטביה הצטרפה לחבר הלאומים וצ'ילה הצביעה בעד הצטרפותה לארגון.

יחסים דיפלומטיים בין צ'ילה ולטביה כוננו ב-26 בספטמבר 1991, לאחר שצ'ילה הכירה בעצמאותה של לטביה ב-28 באוגוסט אותה שנה.

## נציגויות דיפלומטיות
* צ'ילה מיוצגת בלטביה באמצעות שגרירותה בסטוקהולם, שוודיה, ובנוסף מחזיקה קונסוליית כבוד בריגה.
* לטביה אינה מיוצגת בצ'ילה לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אפגניסטן–צ'ילה

**יחסי אפגניסטן–צ'ילה** הם יחסי החוץ בין הרפובליקה האסלאמית של אפגניסטן לבין הרפובליקה של צ'ילה.

לאחר נפילת קאבול בשנת 2021, ציין שר החוץ הצ'יליאני, אנדרס אלמאנד, כי "ניצחון הטליבאן באפגניסטן הוא בושה לעולם וטרגדיה לנשים", וקבע כי משרד החוץ משתף פעולה עם מדינות אחרות על מנת לסייע בפינוי פעילי ארגוני זכויות אדם באפגניסטן.

ב-26 באוגוסט 2021 הודיע משרד חוץ הצ'ליאני כי הוא נוקט צעדים לקבלת יותר מ-300 פליטים אפגנים הנמצאים בסכנה עקב השתלטות הטליבאן על אפגניסטן.

## יחסי סחר
המסחר בין שתי המדינות הסתכם בשנת 2018 ב-12,000 דולר, וכלל בעיקר יצוא מאפגניסטן לצ'ילה של מכשירי אריזה, מכשירי רדיו מרחוק ושטיחים ארוגים ביד.

## נציגויות דיפלומטיות
* צ'ילה מיוצגת באפגניסטן באמצעות שגרירותה בטהראן, איראן.
* אפגניסטן מיוצגת בצ'ילה באמצעות שגרירותה באוטווה, קנדה.

## הערות שוליים

קטגוריה:קצרמר צ'ילה
שוטר טוב/שוטר רע

**שוטר טוב/שוטר רע**, המכונה גם **תשאול משותף** או **חבר ואויב** היא טקטיקה פסיכולוגית המשמשת במשא ומתן ובתשאול משטרתי. הטכניקה מערבת צוות של שני חוקרים הנוקטים גישות מנוגדות כלפי נחקר. החוקרים עשויים לראיין את הנחקר לסירוגין או להתעמת עמו במקביל.

## הטכניקה
"השוטר הרע" נוקט עמדה אגרסיבית ושלילית כלפי הנחקר ומטיח האשמות בוטות, הערות גנאי, איומים, ובאופן כללי יוצר אנטיפתיה בין הנחקר לבינו. אווירה זו מהווה את הבמה של "השוטר הטוב" שפועל באהדה כלפי הנחקר כדי להיראות תומך ומבין כלפיו. השוטר הטוב יגן גם על הנחקר מפני השוטר הרע. בשלב זה, הנחקר עשוי להרגיש שהוא יכול לשתף פעולה עם השוטר הטוב מתוך אמון או מפחד מהשוטר הרע. לאחר מכן הם עשויים לחפש הגנה אצל השוטר הטוב ולמסור לו מידע שהחוקרים מבקשים להשיג. ניתן גם להפוך את הסדר, השוטר הטוב צובר אמון אצל הנחקר ואילו השוטר הרע סודק את ההיבטים הקשוחים יותר.

לטכניקה זו יש גם חסרונות בכך שהיא ניתנת לזיהוי בקלות וה"שוטר הרע" עלול להרחיק את הנחקר מהאפשרות להוציא ממנו מידע.

## ראו גם
* שוטר טוב, שוטר רע (סרט)
* שיטת המקל והגזר
## הערות שוליים

קטגוריה:הונאה
קטגוריה:חקירה
קטגוריה:דיכוטומיות
משטרת אונטריו

ממוזער|ניידת משטרה
**משטרת אונטריו**, רשמית: **משטרת מחוז אונטריו** (באנגלית: **Ontario Provincial Police**, בראשי תיבות: **O.P.P.**) היא כוח משטרה בקנדה, במחוז אונטריו. מדובר בכוחות המשטרה הראשונים והגדולים באונטריו (עובדים בו 7,383 איש מתוכם 5618 שוטרים חמושים ו-853 שוטרי עזר). זהו כח המשטרה והשני בחשיבותו בקנדה כולה.

גוף המשטרה פועל בכל האזורים הכפריים ובפרברי המחוז, כלומר בכפרים ובעיירות שאין להם משטרה עירונית משלהם. הכח גם מבצע תפקידי חקירה פלילית בפרובינציה. במטרופולין טורונטו הגוף אחראי גם לבטיחות בדרכים בכבישים ואחראי גם על אספקת שירותי אבטחה וביטחון בבית המחוקקים המחוזי בקווינס פארק, טורונטו.

## קישורים חיצוניים

* 

קטגוריה:קנדה: ארגונים משטרתיים
קטגוריה:אונטריו
ג'יימס טובין

**ג'יימס טובין** (באנגלית: **James Tobin**, נולד ב-5 במרץ 1918 ונפטר ב-11 במרץ 2002) היה כלכלן אמריקאי ופרופסור באוניברסיטת ייל ובאוניברסיטת הרווארד. זוכה פרס נובל לכלכלה. טובין היה חבר במועצת היועצים הכלכליים של ארצות הברית וויעץ לחבר הנאמנים של הפדרל ריזרב. טובין גם היה ממפתחי הכלכלה הקיינסיאנית ודגל בהתערבות ממשלתית כדי לייצב את התפוקה ולהימנע ממיתון.

## ביוגרפיה
טובין נולד ב-5 במרץ 1918 בשמפיין שבאילינוי. אביו היה עיתונאי שעבד באוניברסיטת אילינוי באורבנה-שמפיין ולחם במלחמת העולם הראשונה. אמו הייתה עובדת סוציאלית.

בשנת 1935 החל טובין ללמוד באוניברסיטת הרווארד וסיים את התואר הראשון בהצטיינות בשנת 1939. הוא החל מיד את לימודי התואר השני, אך קטע אותם על מנת להתגייס לצי ארצות הברית ולהילחם במלחמת העולם השנייה. בשנת 1947 סיים את לימודי הדוקטורט. בשנת 1950 עבר ללמד באוניברסיטת ייל, שם הפך לפרופסור בשנת 1957.

בשנת 1955 זכה במדליית ג'ון בייטס קלארק. בתחילת שנות ה-60 היה טובין מהצוות הכלכלי שייעץ לנשיא ארצות הברית ג'ון פיצג'רלד קנדי. בתחילת שנות ה-80 טובין כיהן כפרופסור אורח באוניברסיטת קליפורניה בברקלי. בשנת 1988 פרש מהאקדמיה, אך המשיך לכתוב באופן מועט.

טובין נפטר ב-11 במרץ 2002 בניו הייבן, קונטיקט.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:שמפיין (אילינוי): אישים
קטגוריה:זוכי פרס נובל לכלכלה
קטגוריה:קצינים אמריקאים במלחמת העולם השנייה
קטגוריה:זוכי פרס נובל אמריקאים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת ייל
קטגוריה:סטטיסטיקאים אמריקאים
קטגוריה:נשיאי האגודה האקונומטרית
קטגוריה:נשיאי האגודה האמריקנית לכלכלה
קטגוריה:חברי האקדמיה הלאומית למדעים של ארצות הברית
קטגוריה:מתמטיקאים אמריקאים
קטגוריה:אמריקאים שנולדו ב-1918
קטגוריה:אמריקאים שנפטרו ב-2002
יחסי ליטא–צ'ילה

**יחסי ליטא–צ'ילה** הם יחסי החוץ בין ליטא לבין הרפובליקה של צ'ילה.

## היסטוריה
ב-22 בספטמבר 1921, ליטא הצטרפה לחבר הלאומים וצ'ילה הצביעה בעד הצטרפותה לארגון.

יחסים דיפלומטיים בין צ'ילה וליטא כוננו ב-5 בדצמבר 1991, לאחר שצ'ילה הכירה בעצמאותה של ליטא ב-28 באוגוסט אותה שנה.

## נציגויות דיפלומטיות
* צ'ילה מיוצגת בליטא באמצעות שגרירותה בקופנהגן, דנמרק, ובנוסף מחזיקה קונסוליית כבוד בוילנה.
* ליטא מיוצגת בצ'ילה שגרירותה בבואנוס איירס, ארגנטינה, ובנוסף מחזיקה קונסוליה כללית בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
שירות החקירות הלאומי של הכוחות הקנדיים

**שירות החקירות הלאומי של הכוחות הקנדיים** (באנגלית: **Canadian Forces National Investigation Service**, בראשי תיבות: **CFNIS**) הוא יחידת החקירות של המשטרה הצבאית של הכוחות הקנדיים.

## היסטוריה
השירות נוסד בשנת 1997 כדי לחקור ענייני פשיעה חמורים הקשורים למידע ממשלתי הנוגע למחלקת ההגנה הלאומית והכוחות הקנדיים (FAC). הוא פועל כיחידה למניעת פשיעה והוקם על רקע חשדות לניהול לא תקין של כוחות הצבא במהלך מבצעים בסומליה, הרפובליקה הפדרלית הסוציאליסטית לשעבר של יוגוסלביה ומשימות צבאיות מורכבות אחרות.

הקמת השירות בוצעה כחלק מהמלצות הקבוצה המייעצת אד-הוק בנושא צדק צבאי ושירותי חקירה של המשטרה הצבאית, בראשותו של השופט בריאן דיקסון ודו"ח קבוצת הביקורת על שירותי המשטרה הצבאית (דו"ח בלזיאל), אשר דרש ממערכת המשפט הצבאית להפעיל סמכויות חקירה בלתי תלויות בפיקוד הכללי.
## סמכויות
השירות חוקר אירועים חמורים או עבירות פליליות נגד רכוש, אנשים ומחלקת ההגנה הלאומית הקשורים למידע חשוב ממשלתי. הוא מפקח על אנשים הנדרשים לעמוד בקוד התנהגות השירות, ללא קשר למיקום הכוחות הקנדיים ולדרגתם או מעמדם. אזרחים המשרתים לצד הצבא עשויים להידרש גם לציית לכללי ההתנהגות. בנוסף, כמו כל אנשי המשטרה הצבאית של כוחות הצבא הקנדיים, לאנשי השירות ישנה הזכות להגיש תביעות לבתי משפט אזרחיים במקרה שאזרחים מפרים את החוק בבסיסי צבא או בסביבתם.
### משימה
בקנדה ובעולם, הגוף מהווה גוף חקירות משטרתי מקצועי, שנועד לשמור על האימון המבצעי והיכולת המבצעית של הכוחות המזוינים.

רק אנשי המשטרה הצבאית משרתים בשירות . הם נבחרים לתפקידים אלה ולרוב הם בעלי ניסיון רב הן בקנדה והן במשימות מעבר לים. הכשרת חקירות לאנשי צוות השירות דומה לזו של כל סוכנות משטרה גדולה אחרת בקנדה. ההכשרה מתקיימת באקדמיה למשטרה צבאית בבסיס בורדן, מכללת המשטרה הקנדית באוטווה, ובאגודות שונות של סוכנויות משטרה קנדיות המשתפות פעולה עם הצבא. אנשי השירות נדרשים לציית לקוד ההתנהגות של המשטרה הצבאית ולסטנדרטים המקצועיים של המשטרה הצבאית, והם כפופים ללשכת חקירת התלונות במשטרה הצבאית, גוף מעין שיפוטי פדרלי שהוקם על ידי הפרלמנט של קנדה.
## לקריאה נוספת
* Belzile C. H. Lieutenant-General (ret.) Report of the Military Police Services Review Group.— Department of National Defence, 1998.
* Garrick W. H. CFNIS Annual Report.— Department of National Defence, 2006.
## קישורים חיצוניים
* שירות החקירות הלאומי של כוחות הצבא הקנדיים (NISRC)

קטגוריה:קנדה: ארגונים משטרתיים
קטגוריה:קנדה: צבא וביטחון
כוח המשימה לאבטחת סייבר (קנדה)

**כוח המשימה לאבטחת סייבר** (באנגלית: **Cyber Security Task Force**; בראשי תיבות: **CSTF**) הוא ארגון במסגרת המשרד לביטחון הציבור של קנדה. הארגון אחראי על אבטחת מחשבים ואינטרנט בקנדה. פועל בשיתוף פעולה עם המוסד לביטחון תקשורת.
## ראו גם
* אבטחת מחשב
* המרכז הקנדי לאבטחת סייבר

## קישורים חיצוניים
* הוצאות מועצת האוצר על כח המשימה
* פול מרטין: יוזמות מימון חדשות (27 באפריל 2004)
* תסקיר ITWorld מאת ריצ'רד בריי (4 בנובמבר 2005)

קטגוריה:קנדה: ארגונים משטרתיים
קטגוריה:ארגוני אבטחת מידע
המרכז הקנדי לאבטחת סייבר

**המרכז הקנדי לאבטחת סייבר** (באנגלית: **Canadian Centre for Cyber Security**; בצרפתית: **Centre Canadien pour la Cyber Sécurité**) היא יחידה במוסד לביטחון תקשורת (CSE) בקנדה, האחראי על מעקב אחר איומים ותיאום התגובה הלאומית לכל אירוע אבטחת סייבר. התפקיד העיקרי הוא הגנה על תשתית קריטית לאומית מפני אירועי סייבר.

היחידה הוקמה רשמית ב-1 באוקטובר 2018 וקלטה סוכנויות ויחידות ממשלה שונות קודמות בקנדה שהיו אחראיות לתפקידים אלה, כולל מרכז התגובה לאירועי סייבר בקנדה, מרכז פעולות האבטחה של שירותים משותפים בקנדה וענף אבטחת טכנולוגיית המידע של המוסד לביטחון תקשורת.

## ראו גם
* כוח המשימה לאבטחת סייבר (קנדה)
* המוסד לביטחון תקשורת

## קישורים חיצוניים
* 

* המרכז הקנדי לאבטחת סייבר

## הערות שוליים

קטגוריה:קנדה: צבא וביטחון
קטגוריה:ארגוני אבטחת מידע
Courage to Change

**Courage to Change** (בעברית: **אומץ להשתנות**) הוא סינגל שהוקלט על ידי הזמרת-יוצרת האוסטרלית סיה. השיר יצא לאור ב-24 בספטמבר 2020, כסינגל שלישי מתוך אלבום הפסקול *[[Music – Songs from and Inspired by the Motion Picture]]*, על ידי חברות התקליטים אטלנטיק רקורדס ומאנקי פאזל מיוזיק.

## רקע וכתיבה
השיר נכתב על ידי סיה, פינק, גרג קורסטין והופק על ידי גרג קורסטין. במהלך ריאיון חשפה סיה כי "באמצעות השיר עצמו, אני רוצה להעביר מסר על כך שחיי יהיו יותר משמעותיים, בזמן שהשירים שלי ישפיעו על אנשים באופן חיובי".

## וידאו קליפ
האודיו הרשמי של השיר הועלה לערוץ היוטיוב של סיה ב-24 בספטמבר 2020. עטיפת האודיו מציגה את עטיפת הסינגל עצמו ללא מילות השיר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שנכתבו על ידי פינק
קטגוריה:שירים שהופקו על ידי גרג קורסטין
קטגוריה:שירים מסרטי קולנוע
Let's Love

**Let's Love** (בעברית: **בואו לאהוב**) הוא סינגל שהוקלט על ידי הדי ג'יי הצרפתי ומפיק מוזיקה דייוויד גטה בשיתוף הזמרת-יוצרת האוסטרלית סיה. השיר יצא לאור ב-11 בספטמבר 2020, כסינגל שלא מתוך אלבום, על ידי חברת התקליטים פרלופון.

## רקע וכתיבה
גטה שיתף פעולה בעבר עם סיה בסינגלים "Titanium", "She Wolf (Falling to Pieces)", "Bang My Head", "Helium", ו-"Flames". גטה העלה הצצה לסינגל בעמוד שלו בטיקטוק והוסיף הצהרה בה כתב "מה שאני אוהב זה להיות באולפן ולעשות מוזיקה, במיוחד כאן באיביזה. ספר לי מה אתה אוהב, הראה לי מה אתה אוהב. שלח לי את הסרטונים שלך, כל דבר שאתה מתלהב ממנו. אני חושב שהחיים הם כלום בלי תשוקה ואני רוצה שנחגוג את החיים המשותפים". בנוגע להוצאת השיר, גטה הצהיר כי "בתקופת בידוד זו קיבלתי השראה מדהימה להוציא מוזיקה שיש בה אנרגיה מרוממת יותר".

## וידאו קליפ
הווידאו קליפ הנלווה שצולם לשיר בוים על ידי האנה לוקס דייוויס ופורסם בערוץ היוטיוב של גטה ב-1 באוקטובר 2020, בסמוך לצאת הסינגל עצמו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי סיה
קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קטגוריה:שירים שנכתבו על ידי סיה
קטגוריה:שירים שהופקו על ידי דייוויד גטה
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים שהגיעו למקום הראשון במצעד הבין-לאומי של מדיה פורסט
רותם ליברזון

**רותם ליברזון** (נולדה ב-11 בינואר 1967) היא שפית, מחברת ספרי בישול, עיתונאית ומנחת תוכניות בישול בטלוויזיה.

## ביוגרפיה
ליברזון נולדה, והתחנכה בתל אביב. בתיכון למדה בתיכון חדש. סיימה לימודים לתואר ראשון בכלכלה וניהול עסקים ב-NYIT בניו יורק. ולאחר מכן, למדה תואר ראשון בפסיכולוגיה במרכז הביתנחומי הרצליה.

בשנת 1994 למדה במכון הקולינרי הצרפתי, בית ספר לבישול צרפתי במנהטן, וסיימה בהצטיינות.

בשנת 1990 עברה להתגורר בניו יורק ל-11 שנים. היא החלה לעבוד במסעדות בניו יורק.

בשנת 2000 חזרה לישראל והחלה לעשות סדנאות בישול בביתה. בשנת 2012 הקימה בלוג אוכל.

בשנת 2016 הוציאה את ספרה הראשון ״מטבח אישי״ ובשנת 2018 הוציאה את ספרה השני ״מטבח פרסי״. בנוסף, יש לה מדור קבוע ב״השולחן״.

ליברזון השתתפה בשלוש תוכניות טלוויזיה ״בישול ביתי״ בערוץ האוכל, תוכנית ״מתכון מנצח״ בערוץ Foody ותוכנית ״בריאה להשחית״ בערוץ הבריאות.

ליברזון נשואה ואם לשלושה.

## תוכניות טלוויזיה בכיכובה
* ״בישול ביתי״ (ערוץ האוכל)
* ״מתכון מנצח״ (ערוץ Foody)
* ״בריאה להשחית״ (ערוץ הבריאות)

## ספריה
* מטבח אישי (רותם ליברזון, 2016)
* מטבח פרסי (רותם ליברזון, 2018)

## קישורים חיצוניים
* בלוג אוכל של רותם ליברזון
* רותם ליברזון, ברשת החברתית פייסבוק
* רותם ליברזון, ברשת החברתית אינסטגרם
* 
* 

## הערות שוליים

קטגוריה:מחברות ספרי בישול ישראליות
קטגוריה:שפיות ישראליות
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:בלוגריות אוכל ישראליות
קטגוריה:שפים ישראלים
קטגוריה:מנחות טלוויזיה ישראליות
קטגוריה:בוגרי המכון הטכנולוגי של ניו יורק
קטגוריה:עיתונאיות ישראליות
קטגוריה:ישראליות שנולדו ב-1967
קטגוריה:ישראלים שנולדו ב-1967
איילין ג'ושקון

**איילין ג'ושקון** (בטורקית: **Aylin Coşkun**; נולדה ב-1976 בגרמניה) היא זמרת ודוגמנית טורקייה. במאי 2018, הוציאה ביחד עם האנדה ינר את הלהיט "Manzara", שהפך לאחד מהקליפים הטורקיים הנצפים ביותר בכל הזמנים, כאשר צבר למעלה מ-140 מיליון צפיות.

## ביוגרפיה
איילין ג'ושקון נולדה בגרמניה בשנת 1976, בתור בת למשפחה ממוצא טורקי. היא התחרתה בתחרות היופי "Miss Globe", שהתקיימה בשנת 1997, וזכתה במקום הראשון בה. לאחר מכן, התעניינה בעולם מוזיקה וסיימה את לימודי השירה שלה במרכז האומנות מג'דאת גזן; שם לקחה שיעורי שירה ממורים ומוזיקאים שונים על מנת להפוך להיות מוזיקאית בעצמה.

כמו כן, היא הייתה דוגמנית באיסטנבול ובאנקרה במשך זמן מה והופיעה כמגישה בערוץ טלוויזיה פרטי. היא הוציאה שבעה אלבומים מאז שנת 1997.

## קריירה
בתחילת שנות האלפיים הוציאה את אלבומה הראשון *[[Masal]]*, על ידי חברת התקליטים זיינו מיוזיק. האלבום זיכה את ג'ושקון להצלחה נאה ברחבי העולם. שנתיים לאחר מכן, הוציאה את אלבום האולפן השני שלה *[[Tam Zamanı]]*, שזכה להצלחה גם כן. אותו האלבום יצא על ידי חברת התקליטים אירם מיוזיק וכך גם אלבומה השלישי *[[Dönmez O]]*, שיצא בשנת 2008. ארבע שנים לאחר מכן, הוחלט כי היא תוציא את אלבומה האחרון על ידי אותה חברת התקליטים ושמו היה, *[[Marka]]*.

בשנת 2014, חתמה על חוזה הקלטות עם אוזדמיר מיוזיק והוציאה את אלבומה החמישי, *[[Pas Pas]]*. מיד לאחר מכן, עזבה את חברת התקליטים תוך שחתמה על חוזה הקלטות חדש עם חברת התקליטים AC פרודקשנס. את האלבום הראשון במסגרת החוזה הוציאה בשנת 2015 ושמו היה, *[[Çalkala]]*. באותה השנה הוציאה אלבום נוסף, *[[Star Ben]]*. שנה לאחר מכן, הוציאה את אלבומה השמיני, *[[Saftirik]]*. האלבום מכיל שירי פופ. את אלבומה התשיעי *Sinsirella*, הוציאה בשנת 2018 והוא זכה להצלחה רבה.

## דיסקוגרפיה
### אלבומי אולפן
* 2004: *[[Masal]]*
* 2006: *[[Tam Zamanı]]*
* 2008: *[[Dönmez O]]*
* 2012: *[[Marka]]*
* 2014: *[[Pas Pas]]*
* 2015: *[[Çalkala]]*
* 2015: *[[Star Ben]]*
* 2016: *[[Saftirik]]*
* 2018: *[[Sinsirella]]*

## קישורים חיצוניים

* 

## הערות שוליים

קטגוריה:דוגמניות טורקיות
קטגוריה:זמרות טורקיות
קטגוריה:זמרות פופ טורקיות
קטגוריה:זמרות-יוצרות טורקיות
קטגוריה:מפיקות מוזיקליות טורקיות
קטגוריה:טורקיות שנולדו ב-1976
קטגוריה:טורקים שנולדו ב-1976
אדואר מנדי

**אדואר אוסוקואה מנדי** (באנגלית: **Édouard Osoque Mendy**; נולד ב-1 במרץ 1992) הוא כדורגלן סנגלי-צרפתי המשחק בעמדת השוער באל-אהלי מליגת העל הסעודית ובנבחרת סנגל.

## קריירת מועדונים
מנדי הצטרף לאקדמיית הנוער של לה האבר בגיל 13. הוא החל את הקריירה המקצועית שלו בשרבורג, שהיו אז בצ'מפיוננט לאומי, הדרג השלישי של מערכת ליגת הכדורגל הצרפתית. בה שיחק עד קיץ 2014. מיד לאחר מכן, אולימפיק מרסיי לקחה הימור על מנדי והחתימה אותו בקבוצה. בעונת 2015/2016 שיחק מנדי בקבוצת המילואים של מרסיי, אך שוב היה שחקן ספסל ומיעט לשחק.

במהלך עונת 2016/2017 הצטרף לשורותיה של סטאד ריימס בליגת המשנה הצרפתית. מנדי היה שוער מחליף של יוהאן קרוסו שהורחק במהלך משחק ליגה בכרטיס אדום, לאחר שמנדי החליף אותו, שמר מנדי על רשת נקייה בשלושה משחקים מתוך שבע הופעות. הופעות אלו מינפו אותו להיות שחקן הרכב בעונת 2017/2018 ועזר לסטאד ריימס לזכות בליגת המשנה ועלייה לליגת הצרפתית הראשונה.

לאחר שרשם במדי סטאד ריימס 80 הופעות, עבר מנדי באוגוסט 2019 לסטאד רן.

ב-24 בספטמבר 2020, הודיעה צ'לסי על החתמתו של מנדי בחוזה לחמש שנים תמורת 22 מיליון ליש"ט.

את הופעת הבכורה ערך ב-29 בספטמבר מול טוטנהאם הוטספר במסגרת גביע הליגה במשחק שהוכרע בדו-קרב פנדלים. בליגה, ערך את הופעת הבכורה שלו ב-3 באוקטובר בניצחון 0–4 על קריסטל פאלאס.

ב-28 ביוני 2023, מנדי חתם במועדון הכדורגל אל אהלי. 

## קריירה בינלאומית
מנדי נולד לאם סנגלית ולאב גינאי-ביסאו. בנובמבר 2016 הוא זומן על ידי מאמן נבחרת גינאה ביסאו לשני משחקי ידידות. באותה תקופה, אביו של מנדי היה חולה מאוד ושיכנע את מנדי לכבד אותו ולשחק בנבחרת גינאה ביסאו. זמן קצר לאחר מכן הוא זומן שוב לסגל הנבחרת לקראת משחקי גביע אפריקה לאומות 2017 אך דחה את ההצעה והחליט לייצג את נבחרת סנגל.

מנדי ערך את הופעת הבכורה שלו בנבחרת סנגל בניצחון 1–0 על גינאה המשוונית ב-18 בנובמבר 2018.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## תארים
;סטאד ריימס
* אליפות ליגת המשנה הצרפתית: 2017/2018

#### צ'לסי
* ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

#### נבחרת סנגל
* סגנית גביע אפריקה לאומות: 2019
* גביע אפריקה לאומות: 2021 2025

#### אישיים
* נבחרת העונה של ליגת האלופות: 2020/2021
* שוער השנה של אופ"א: 2021

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים סנגלים
קטגוריה:שוערי כדורגל צרפתים
קטגוריה:שוערי כדורגל סנגלים
קטגוריה:כדורגלני אולימפיק מרסיי
קטגוריה:כדורגלני סטאד ריימס
קטגוריה:כדורגלני סטאד רן
קטגוריה:כדורגלני צ'לסי
קטגוריה:כדורגלני אל-אהלי ג'דה
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים צרפתים באנגליה
קטגוריה:ספורטאים צרפתים בערב הסעודית
קטגוריה:ספורטאים סנגלים באנגליה
קטגוריה:ספורטאים סנגלים בערב הסעודית
קטגוריה:צרפתים שנולדו ב-1992
קטגוריה:סנגלים שנולדו ב-1992
Bounce (שיר של קלווין האריס)

**Bounce** (בעברית: **להקפיץ**) הוא שיר של הדי ג'יי והמפיק המוזיקלי הסקוטי קלווין האריס והזמרת האמריקאית קליס, שנכתב על ידי כותב השירים גיא לנוקס. השיר יצא ב-10 ביוני 2011 כסינגל הראשון מאלבום האולפן השלישי של האריס, **.

## רקע
בנובמבר 2010 הצהיר האריס שכבר לא ישיר בשירים שלו. לדבריו, "הפסקתי את ההופעות החיות. אני מתמקד יותר בהפקה וכדי ג'יי ואפס אחוז מזמני ימשיך בשירה. אני אעשה שירים עם אנשים שיכולים לשיר טוב - אמנים ראויים, שחקנים ראויים. אני יכול להתמקד במה שאני הרבה יותר טוב בו, שהוא יצירת מוזיקה ... [בעבר] הייתי צריך להיות הסולן ... הכל הלך בסדר. העברתי כמה שנים בניסיון לעשות את זה ממש כמו שצריך, אבל הבנתי שאני לא הולך להשתפר בהרבה ...".

Bounce היה הסינגל הראשון של האריס בו הוא לא שר. השיר הושמע בבכורה בתוכניתה של אנני מק ברדיו 1 של ה-BBC ב-29 באפריל 2011.

לאחר צאתו של "Bounce", הוציא האריס את הסינגל הבא שלו, Feel So Close, ואף על פי שאמר שהוא לא ישיר יותר ברצועותיו, הוא חזר לשיר בו.

## הצלחה במצעדים
Bounce הופיע לראשונה במצעד הסינגלים בבריטניה במקום השני ב-19 ביוני 2011, מאחורי שירו של אקסמפל, "Changed the Way You Kiss Me", וזהו מיקומו הגבוה ביותר במצעד. הסינגל הפך לשישי של האריס שנכנס לעשירייה הפותחת בבריטניה והשלישי המצליח ביותר מביניהם, אחרי "I'm Not Alone" ו-"Dance wiv me"; כאשר שניהם הגיעו למקום הראשון. Bounce היה גם לסינגל העשירי של קליס שנכנס לעשירייה הראשונה העשירית במצעד הסינגלים הבריטי. הסינגל אף הגיע לראש המצעד בסקוטלנד, מולדתו של האריס, והפך למקום לסינגל השלישי שלו שהגיע להישג זה.

## קליפ
את הקליפ הנלווה לשיר ביים וינסנט הייקוק. הקליפ עלה לערוץ ה-Vevo של האריס במאי 2011. בקליפ עושה קליס הופעת קמע בתפקיד עצמה. הקליפ צולם בלאס וגאס, נבאדה, ארצות הברית.

## מיקומי שיא

## קישורים חיצוניים

## הערות שוליים

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:סינגלים שהגיעו למקום הראשון במצעד הסינגלים הסקוטי
My Way (שיר של קלווין האריס)

"**My Way**" (בעברית: "**הדרך שלי**") הוא שיר של הדי ג'יי והמפיק המוזיקלי הסקוטי קלווין האריס. השיר יצא ב-16 בספטמבר 2016. האריס הכריז על הסינגל בעמוד הטוויטר שלו חמישה ימים לפני צאתו לאור. כמו בסינגלים הקודמים שלו מאותו העשור, "Summer" ו-"Feel So Close", האריס השתתף בשיר כסולן. השיר הגיע בשיאו למקום הרביעי במצעד הסינגלים הבריטי. מחוץ לממלכה המאוחדת, הסינגל עמד בראש המצעדים בצ'כיה ובהונגריה והגיע לעשירייה הפותחת במצעדי מדינות רבים, בהם אוסטרליה, אוסטריה, בלגיה, צרפת, גרמניה, ישראל, לבנון, הולנד, ניו זילנד, נורווגיה, פרגוואי, פולין, אירלנד, סלובקיה, שוודיה ושווייץ, ולעשרים הראשונים במצעדים בקנדה, דנמרק, פינלנד, איטליה, פורטוגל וספרד.

## רקע
ב-6 בספטמבר 2016 העלה האריס את עטיפת הסינגל My Way ללא שם השיר לחשבונות הטוויטר והאינסטגרם שלו, מה שגרם לאנשים להאמין שהדבר רומז על שיר חדש שנמצא בעבודה. האריס הכריז על הסינגל יחד עם עטיפתו הרשמית בטוויטר, ב-12 בספטמבר 2016, חמישה ימים לפני צאתו לאור.

האריס הצהיר בתחנת הרדיו הבריטית Heart ובראיונות אחרים, כי המילים עוסקות בקריירה שלו במכולת בה עבד בעבר וכיצד זה מנע ממנו לעבור ללונדון ולהתקדם בהפקת המוזיקה שלו.

## וידאו קליפ
הקליפ לשיר יצא ליוטיוב ב-28 באוקטובר 2016 דרך חשבון ה-Vevo הרשמי של האריס. את הקליפ ביים שותפו הוותיק של האריס, אמיל נאוה.

## רשימת השמעה

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:שירי יהלום בצרפת
הנס ור

**הנס וֶר** (בגרמנית: **Hans Wehr**; ) היה פילולוג גרמני ומרצה בדרגת פרופסור באוניברסיטאות גרייפסוואלד ומינסטר שבגרמניה. הנס ור חיבר את מילון הערבית הספרותית המודרנית שפורסם בשנת 1952 בגרמנית ובשנת 1960 באנגלית, לאחר שתורגם ונערך על ידי הבלשן האמריקאי .

## ביוגרפיה
ור נולד בעיר לייפציג שבגרמניה בשנת 1909, ועקב שיתוק ילדים בו לקה, לא היה מסוגל להזיז את ידו הימנית. מוגבלותו זו הניעה אותו ללמוד ולחקור שפות, כגון סינית, שפות רומאניות ואגיפטולוגיה. ואולם השפה ששבתה את ליבו הייתה השפה הערבית, ובשלהי שנות השלושים הוא החל לכתוב את החיבור שעתיד להפוך למפעל חייו, מילון הערבית הספרותית המודרנית, מילון ערבי-גרמני מדעי לשפה הערבית הספרותית. בשנת 1940 הצטרף ור לשורות המפלגה הנאצית, ופרויקט המילון הפך ממומן ומוכוון על ידי המחלקה לענייני המזרח של משרד החוץ בברלין. המשרד התעניין במילונו של ור במטרה לבדוק את איכות התרגום לערבית של ספרו של אדולף היטלר, Mein Kampf, לאחר ששגריר גרמניה בעיראק, פריץ גרובה, הציע למשרד בברלין לפרסם מהדורה רשמית של הספר בשפה זו, בהשמטת חלקים אותם קהל היעד עלול לפרש כפוגעניים או מעליבים.

במסגרת המפעל סרקו ור וחברי צוות המילון עיתונים ערביים רבים ממצרים, מסוריה, מארץ-ישראל ומעיראק וכן ספרות ערבית מודרנית וליקטו ממנה מילים, ניבים וביטויים. על צוות המילון נמנו עמיתו של ור משכבר הימים, ד"ר הנס יעקובי, בן לאב יהודי, וד"ר הדוויג קליין, מזרחנית יהודייה. יעקובי גויס לשורות הצבא בשנת 1943 ועד מהרה נעלמו עקבותיו, ואילו קליין נעצרה על ידי הגסטאפו, נכלאה בגטו ונשלחה עם משפחתה למחנה ההשמדה באושוויץ, שם נרצחה ביולי 1942.

ור השלים את העבודה על המילון בשנת 1945, עם סיום מלחמת העולם השנייה, אך עקב תהליך הדה-נאציפיקציה וסילוקו ממשרת ההוראה, עוכב הפרסום בשבע שנים, והמילון יצא לאור בשנת 1952. במילון זה הופיעה לראשונה מערכת תעתיק חדשה מערבית לאותיות לטיניות, הקרויה על שמו (אנ'). זוהי מערכת התעתיק המקובלת כיום במחקר האקדמי בנושא.

בראש המילון מופיעה הקדמה באורך של כ־10 עמודים, בה מתאר ור את ההיסטוריה של הלשון הערבית הספרותית וכן סוקר את אופן השימוש במילונו. בחלק התודות המופיע בהקדמה הוא אכן מזכיר את שני עמיתיו היהודים אך ללא התייחסות לגורלם המר.

עורך מהדורות המילון בגרמנית הוא המילונאי והמזרחן לורנץ קרופיטש (גר') (יליד 1946) מאוניברסיטת גראץ, ושל המהדורות בשפה האנגלית ג'יימס מילטון קואן מאוניברסיטת קורנל, בלשן אמריקאי דובר גרמנית, שיצר קשר עם ור לאחר שה־ACLS, המועצה האמריקאית של האגודות המדעיות, הכירה באיכותו של המילון.

בשנת 1960 התפרסמה המהדורה הראשונה בשפה האנגלית. בשנת 1979 פורסמה המהדורה הרביעית של המילון, לה נוספו כ־200 עמודים חדשים לעומת המהדורות הקודמות. מהדורה זו היא האחרונה שפורסמה בשפה האנגלית, והאחרונה שראתה אור בימי חייהם של ור וקואן. ור נפטר בשנת 1981 בגיל 71, ואילו קואן נפטר בשנת 1993 בגיל 86.

המילון מתפרסם בבית ההוצאה לאור הגרמני הרסוביץ. המהדורה החמישית, בגרמנית בלבד, התפרסמה בשנת 1995. בחודש נובמבר 2020 פורסמה המהדורה השישית והאחרונה של המילון, גם היא בגרמנית בלבד.

## קישורים חיצוניים

קטגוריה:בלשנים ולשונאים גרמנים
קטגוריה:מזרחנים גרמנים
קטגוריה:גרמנים שנולדו ב-1909
קטגוריה:גרמנים שנפטרו ב-1981
שן ילד שן

**שן ילד שן** הוא סינגל של הזמר הישראלי איתי לוי, אשר יצא לאור ב-11 באוגוסט 2020.

## רקע וכתיבה
השיר נכתב על ידי דידי הררי, הולחן על ידי אבי אוחיון והופק על ידי מתן דרור, כחלק מקמפיין גיוס כספים לעמותת "ילד לנשימה", שהוקמה על ידי זוג הורים לתאומים בעלי התסמונת, ופועלת למען פתרון לתסמונת קללת אונדין, הגורמת לדום נשימה בשינה. השיר הוא בלדה ים-תיכונית, בה מגלם הדובר אב הפונה לילדו.

## הצלחה
השיר זכה להצלחה רבה בתחנות הרדיו והגיע היישר אל המקום הראשון במצעד ההשמעות ברדיו השבועי של תחנת הרדיו מדיה פורסט וצבר כ-177 השמעות. השיר שהה במקום הראשון כארבעה שבועות וצעד במצעד סך של כשישה שבועות רצופים.

## ביקורת
דודי פטימר מאתר מעריב אונליין סקר את השיר באופן חיובי: "מדובר בשיר מרגש של אב לבנו והביצוע המלטף והעוצמתי של לוי תפור היטב למנגינה ולמסר המועבר בצורה אותנטית וכנה". גם אתר פרוגי ציין את השיר לחיוב: "הסינגל החדש של לוי מרגש במיוחד ולא משאיר את העין יבשה. היכולות הווקאליות המדהימות שלו לצד המטרה הנעלה לגמרי עשו את העבודה וגרמו ללב שלנו להחסיר פעימה".

## וידאו קליפ
הווידאו קליפ של השיר פורסם בסמוך לצאתו של הסינגל ובוים על ידי יפתח שריג. בקליפ נראה לוי מקליט את השיר. נכון לספטמבר 2020, לקליפ כ-1.2 מיליון צפיות.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירים על ילדים
קטגוריה:שירים על שינה
קטגוריה:סינגלים שהגיעו למקום הראשון במצעד העברי של מדיה פורסט
וסטלנד וסקס

**וסטלנד וסקס** (באנגלית: **Westland Wessex**) הוא מסוק צבאי בעל מנוע בוכנה, שפותח על ידי חברת וסטלנד הבריטית והתבסס על הסיקורסקי S-58 / H-34.

## היסטוריה
[300px|ממוזער|אימון של לוחמי [רגימנט הארטילריה המלכותי בקפריסין.]]
בשנת 1954 חברת סיקורסקי שלחה מסוק S-58 אחד לחברת וסטלנד הבריטית להתרשמות, המסוק הוצג לזרועות השונים של הכוחות המזוינים של בריטניה והצי המלכותי שהתרשם מהמסוק הזמין מספר כלים. חברת וסטלנד קיבלה רישיון לייצר את המסוק בבריטניה, והיא החליטה להחליף את מנוע הבוכנה הכוכבי מסדרת רייט ציקלון (Wright Cyclone) במנוע טורבינת גז תוצרת בריטית מסדרת נאפייר "גאזל" (Gazelle). המנוע החדש הציג ביצועים טובים יותר והיה קל בכ-270 ק"ג מה שהצריך שינויים לחלוקת המשקל במסוק, ב-20 ביוני 1958 מסוק וסקס בקונפיגורציה זו טס את טיסת הבכורה שלו, כאשר הדגם הראשון קיבל את השם "וסקס HAS.1".

לאחר שירות של כשנתיים, ב-1963 הווסקס שודרג עם החלפת מנוע הגאזל הבודד בזוג מנועי טורבינת גז דה הבילנד (בהמשך רולס-רויס) "גנום" (Gnome), שבפועל הכפילו את ביצועי המסוק והגדילו משמעותית את הטווח שלו. דגם ה-HU.5 היה הראשון לטוס עם הקונפיגורציה החדשה ופותח להסקת לוחמים ומשימות רב-תכליתיות, דגם עוקבים ברובם פותחו עם תצורת שני המנועים.

הווסקסים ביצעו מגוון רחב של משימות תובלה, סיור, לוחמה נגד-צוללות וחילוץ והצלה מכניסתם לשירות ב-1961 ועד ליציאתם משירות חיל האוויר המלכותי ב-2003. לאורך רוב שנות המלחמה הקרה מסוק הווסקס היה כלי ההסקה העיקרי לניוד כוחות חיל הנחתים המלכותי בשירות הצי המלכותי, ומתוך כך שירתו בכל מערכה בתקופה זו, כולל כ-55 וסקסים ששימשו לניוד כוחות במהלך מלחמת פוקלנד ב-1982.

## דגמים עיקריים
* **וסקס HAS.1:** דגם רב תכליתי, לוחמה נגד צוללות ובהמשך חילוץ והצלה של הצי המלכותי (140 יוצרו).
* **וסקס HC.2:** דגם להסקת לוחמים של חיל האוויר המלכותי (74 יוצרו).
* **וסקס HAR.2:** התאמת דגמים אחרים לחילוץ והצלה של חיל האוויר המלכותי (77 הומרו מדגמים קודמים).
* **וסקס HAS.3:** דגם לוחמה נגד צוללות משופר של הצי המלכותי (46 יוצרו).
* **וסקס HCC.4:** דגם להסקת אישים חשובים ולשימוש בית המלוכה (2 יוצרו).
* **ווסקס HU.5:** דגם הסקת לוחמים של הצי המלכותי לשימוש חיל הנחתים המלכותי (101 יוצרו).
* **וסקס HAS.31:** דגם לוחמה נגד צוללות של הצי המלכותי האוסטרלי (27 יוצרו).
* **וסקס 52, 53** ו-**54:** דגמים להסקת לוחמים מבוססים על ה-HC.2, יוצרו עבור עיראק (12 מסוקים), גאנה (2 מסוקים), וברוניי (2 מסוקים).
* **וסקס 60:** גרסה לשימוש אזרחי של ה-HC.2 (20 יוצרו).

## משתמשות עיקריות
*  - הצי המלכותי האוסטרלי כלל 4 טייסות ווסקס עם 27 מסוקים סך הכל.
* 
*  - חיל האוויר העיראקי הפעיל 12 וסקסים מדגם 52 החל מ-1963.
*  - הצי וחיל האוויר הפעילו 19 וסקסים סך הכל מאז 1991.
* 
* 
* 
*  - חיל האוויר המלכותי כלל 11 טייסות, טיסת המלכה, בנוסף ליחידות אימון וסיוע; וזרוע האוויר של הצי המלכותי כלל 19 טייסות של מסוקי וסקס.

## ראו גם
* סיקורסקי S-58
* וסטלנד סי קינג
* טייסת 84

## קישורים חיצוניים

*אודות הווסקס באתר 'History Net'.
*אודות המסוק באתר מוזיאון חיל האוויר המלכותי.

## הערות שוליים

קטגוריה:מסוקי תובלה
קטגוריה:כלי טיס המשרתים בנושאת מטוסים
קטגוריה:מסוקים בריטיים
גרג בורסון

**גרגורי "גרג" לוויס בורסון** (באנגלית: **Gregory Lewis Burson**; ) היה מדבב אמריקאי.

## קריירה
בורסון נולד בסוף יוני 1949 באנהיים, קליפורניה והתחיל את הקריירה שלו בצמוד למדבבים גדולים כמו דאוס באטלר ומל בלאנק, אשר בשלבים מאוחרים החליף אותם בדיבובם.

הוא התפרסם בעיקר אחרי שדיבב את באגס באני בסרט הקצר "Carrotblanca" מ-1995, בו דיבב גם את פוגהורן לגהורן ואת פפה לה פיו ובסרט מ-1997 "From Hare to Eternity". כמו כן דיבב עוד דמויות בסרטי לוני טונס. הוא דיבב גם את יוגי דב בסרט "The New Yogi Bear Show", לאחר מותו של באטלר המדבב המקורי.

הוא דיבב בעוד מספר סרטים וסדרות ביניהם בסדרה "CatDog", באטמן: איש העטלף, העצבונים, ג'וני בראבו, סמוראי ג'ק, הדרדסים, "Super Friends", פליקס החתול, גארפילד, פארק היורה ובמספר משחקי מחשב של מלחמת הכוכבים כמו: "Star Wars Episode I: Jedi Power Battles", "Star Wars: Episode I – The Phantom Menace" ו-"r Wars Episode I: The Gungan Frontier". כמו כן דיבב במספר משחקי וידאו שונים.

## חיים אישיים
ב-2004 התלוננו שלוש נשים שהיו איתו על אלימות והתקשרו למשטרה. לבלשי המשטרה לקח כשש שעות לפרוץ לביתו, כשהוא נשמע להם שיכור ופלט שטויות ללא הרף. אחד השוטרים אמר שהוא היה כל כך שיכור שלא היה ברור אם הוא מדבר אליהם או מדבב קולות. בנוסף הוא איים על אחת מבנות ביתו ועל רצפתו היו מפוזרים אקדחים רבים. למרות התקרית אף אחד מהמעורבים לא נפגע בצורה קשה, אך הקריירה של בורסון הסתיימה לאחר מכן.

הוא התחיל להיות אלכוהוליסט לאחר דיכאון מכך שאיבד את השימוש במיתרי קולו וכך גם את עבודתו. הוא מת ביולי 2008 בביתו בלוס אנג'לס, מסיבוכים שבין סוכרת לטרשת נפוצה בגיל 59 בלבד. הותיר אחריו שני ילדים ואח אחד.

## פילמוגרפיה
**סרטים**:
* 1989 - Little Nemo: Adventures in Slumberland
* 1989 - אסטריקס ומכת המנהיר
* 1992 - טום וג'רי: הסרט
* 1993 - פארק היורה
* 1993 - I Yabba-Dabba Do!
* 1994 - Yogi the Easter Bear
* 1994 - סקובי-דו בסיפור אלף לילה ולילה
* Carrotblanca - 1995
* 1996 - ספייס ג'אם
* 1997 - המיליונר מת מצחוק

**טלוויזיה**:
* 1981 - הדרדסים
* 1986 - the new adventures of jonny quest
* 1986-1991 - מכסחי השדים - האמיתיים
* 1988-1994 - גארפילד
* 1989 - Hanna-Barbera's 50th: A Yabba Dabba Doo Celebration
* 1990-1992 - עלילות טייני טון
* 1990-1993 - טום וג'רי: דור ההמשך
* 1991 - Mother Goose and Grimm
* 1991 - Yo Yogi!
* 1991-1995 - טאז-מאניה
* 1992-1995 - באטמן: איש העטלף
* 1993 - All-New Dennis the Menace
* 1993 - Droopy, Master Detective
* 1993-1995 - 2 Stupid Dogs
* 1993-1998 - אנימניאקס
* 1994 - The Baby Huey Show
* 1995 - פליקס החתול
* 1995 - ג'וני בראבו
* 1995-2002 - תעלומות סילבסטר וטוויטי
* 1996 - The Real Adventures of Jonny Quest
* 1997-2001 - העצבונים
* 1998 - CatDog
* 1998 - The New Yogi Bear Show
* 1998 - Fantastic Max
* 2001 - סמוראי ג'ק

## קישורים חיצוניים

* 

קטגוריה:מדבבים אמריקאים
קטגוריה:חקיינים אמריקאים
קטגוריה:אמריקאים שנולדו ב-1949
קטגוריה:אמריקאים שנפטרו ב-2008
How Deep Is Your Love (שיר של קלווין האריס)

"**How Deep Is Your Love**" (בעברית: "**כמה עמוקה אהבתך**") הוא שיר של הדי ג'יי והמפיק המוזיקלי קלווין האריס, והטריו הבריטי Disciples. השיר פורסם ב-17 ביולי 2015. בשיר מתארחת הזמרת והפזמונאית הנורווגית אינה רולדסן, שביצעה את השיר.

הסינגל זכה לביקורות חיוביות בדרך כלל, זכה להצלחה מסחרית, והגיע לעשירייה הפותחת במצעדי 22 מדינות, בהם מקום שני במצעד הסינגלים הבריטי, ומקום ראשון באוסטרליה, בלגיה, יוון, הולנד ורוסיה.

## רקע
ב-3 ביוני 2015 הכריז האריס על שיתוף פעולה מתקרב עם שלישיית ההפקה הבריטית Disciples. השיר דלף ב-15 ביולי 2015, יומיים לפני צאתו הרשמית.

האריס הודיע לרדיו KISS-FM כי בעקבות שחרורו של Motion, הוא רוצה לעשות משהו אחר, משהו קצת שונה. הוא תכנן לפרסם סינגל לקיץ, כיוון שעבר הרבה זמן מאז עשה זאת בפעם הקודמת, "התגעגעתי לתחושה שיש שיר חדש בקיץ".

How Deep Is Your Love הוא שיר דיפ האוס, ותואר כבעל "מנגינה אופטימית", המכילה "מריטות בס ואקורדי פסנתר". היידן מנדרס ממגזין ניילון טענה כי השיר הושפע מז'אנר היורודאנס של שנות ה-90, והשוותה אותו למוזיקה של צמד המוזיקה האלקטרונית Disclosure.

## וידאו קליפ
הקליפ הנלווה לשיר, בבימויו של אמיל נאוה, עלה לראשונה לטיידל ב-4 באוגוסט 2015, ויצא לשאר המקומות יומיים לאחר מכן, ב-6 באוגוסט 2015. בקליפ משתתפת הדוגמנית האמריקאית ג'יג'י חדיד. הצילומים התקיימו במאליבו, קליפורניה בסוף יוני 2015. הסרטון מתחיל בג'יג'י, השוכבת על שולחן עליו, ממנו היא קמה ועוברת במסדרון למסיבה עם נשים הלבושות בביקיני. בסצנה אחרת בקליפ, ג'יג'י מוצאת את עצמה על סירה בים לצד אופנועי ים. בהמשך היא מועברת לבריכה, בה היא צוללת ומורידה את בגדיה, ולאחר מכן עוברת לחדר מסיבות אחר. בהמשך היא מוצגת כאשר אופנועים נוסעים סביבה. הסרטון מסתיים בכך שג'יג'י יוצאת מחדר המסיבות. הקליפ זכה בפרס הווידאו האלקטרוני הטוב ביותר בטקס פרסי המוזיקה של MTV לשנת 2016.

נכון לספטמבר 2020, זכה הקליפ ליותר מ-1.38 מיליארד צפיות ביוטיוב.

## גרסאות כיסוי
בספטמבר 2015, הזמר האמריקאי צ'ארלי פות' ביצע קאבר לשיר ברדיו 1 של ה-BBC, והגרסה נכללה באוסף הלייב רדיו 1 של ה-BBC. גם הצמד הסלובני Maraaya ביצע גרסת כיסוי לשיר, שעלה לערוץ היוטיוב שלהם. כחלק מהסט-ליסט של סיבוב ההופעות שלה, Anti World Tour, סימפלה ריהאנה את How Deep Is Your Love במהלך ביצוע השיר We Found Love.

## רשימת השמעה

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום במקסיקו
קטגוריה:שירי יהלום בפולין
קטגוריה:שירי פלטינה מרובעת בממלכה המאוחדת
קטגוריה:סינגלים בהוצאת קולומביה רקורדס
סורת אל-חג'ר

**סורת אל-חג'ר** (בערבית: **سورة الحجر**) היא הסורה ה-15 בקוראן.

הסורה מונה 99 פסוקים, ושמה נגזר מהפסוק ה-80 בה, שם מוזכר מדאאן סאלח בשמו "אל-חג'ר", שמשמעותו "המסולע".

## תוכן הסורה
פסוקים 1–5 טוענים כי אלו שזלזלו במוחמד ולעגו לו, עתידים להתחרט על כך כשהם יראו את העונש שאללה הכין להם. פסוקים 6–9 עונים לאנשים שטענו שמוחמד משוגע, ודוחים את הטענה הזאת. פסוקים 10–48 מתעמקים בסיבות שלכאורה גורמות לאנשים לזלזל בנביאים ולדחות אותם, בעוד פסוקים 49–84 מתעמקים באופי העונש שאללה הכין להם. פסוקים 85–99 מורים למוסלמים כיצד לנהוג עם אלו שדחו את מוחמד וזלזלו בו. בין היתר, סורה זו מזכירה גם את סיפוריהם של אדם, אברהם ולוט, ומזכירה גם אתה השטן ואת המלאכים.

פסוק 9 הוא אחד הפסוקים החשובים בדת האסלאם, שכן המוסלמים מאמינים שפסוק הוא הבטחה אלוהית על כך שהקוראן לא יסולף ולא ישתנה לנצח.

## קישורים חיצוניים

## הערות שוליים

קטגוריה:סורות
Native

***Native*** הוא אלבום האולפן השלישי של להקת הרוק האמריקאית ואן ריפאבליק.

## הפקה
האלבום יצא לאור ב-22 במרץ 2013 בגרמניה ובאירלנד, ומספר ימים לאחר מכן ברחבי העולם. הוצאת האלבום תוכננה תחילה לסוף שנת 2012, בליווי הסינגל הראשון "Feel Again", שיצא לאור ב-27 באוגוסט 2012, אך מאחר שהאלבום לא הושלם עד למועד המתוכנן הוצאתו נדחתה, והסינגל שווק כסינגל שיווקי, לאחר שהשיר "If I Lose Myself" יצא לאור ב-8 בינואר 2013 כסינגל הראשון החדש.

האלבום הגיע למקום הרביעי במצעד האלבומים האמריקאי בילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ואן ריפאבליק
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת אינטרסקופ רקורדס
ברוך ושרוך

**ברוך ושרוך** היא סדרת אנימציה ושעשועון טלוויזיה קומי ישראלי ששודרה בערוץ הילדים, שמבוססת על סדרת האנימציה הדנית KatjaKaj og BenteBent. זוהי תוכנית אנימציה ששודרה משנת 2001 עד שנת 2004 והיא הונחתה על ידי שתי דמויות מונפשות בשם ברוך הנמוך (בדיבובו של מיכאל הנגבי) ושרוך הגבוה (בדיבובו של עמוס שוב ומאוחר יותר בדיבובו של איתי שגב).
בהמשך התכנית הפכה לתוכנית מערכונים בשם "המופע של ברוך ושרוך", אך היא לא צלחה אחרי עונה אחת.

## רקע
התוכנית הונחתה על ידי הדמויות המונפשות ברוך ושרוך שהם אחים, שרוך הוא גבוה וברוך הוא נמוך. התכנית שודרה בשידור חי, וילדים שיחקו במשחק דרך הטלפון כשהם משחקים דרך דמויות אנימציה שונות כגון: פרה, גזר, נעל וכו'. רוב מנחי הערוץ באותה התקופה השתתפו בתפקיד אורח, בתור עצמם בתוכנית ביניהם: ליאת אחירון בתור מוכרת בקיוסק, טל מוסרי בחדר אמבטיה מונפש, קובי מחט בחוף הים, עדי עזרוני בתור דייגת ועודד מנשה שמופיע בטלוויזיה מונפשת. בעונות האחרונות נוספו דמויותיהם של תום אבני ומיקי גבע. דמויות נוספות שהופיעו בסדרה היו יושי הפיראט, חבר טוב של ברוך ושרוך ושולה המפלצת. כמו כן נוספה בעונות האחרונות דמותה של זהבית, חברה טובה מונפשת של ברוך ושרוך אשר דובבה במקור על ידי סופי צדקה.

## דמויות
* **ברוך** (מיכאל הנגבי) – האח הנמוך. אוהד הפועל תל אביב (הקבוצה שאותה אוהד הנגבי בחיים האמתיים).
* **שרוך** (עמוס שוב (עונה 1) ואיתי שגב (שאר העונות)) – האח הגבוה. נוהג להגיד "תחתוך" לאחיו בכל פעם שהוא אומר דבר אווילי. אוהד הפועל פתח תקווה (הקבוצה שאותה אוהד שגב בחיים האמתיים).
* **יושי הפיראט** (טל מוסרי) – חבר טוב של ברוך ושרוך. יוצא ממקום כלשהו. מופיע בפרקים שטל מופיע בהם (מכיוון שהוא מדבב את עצמו ואת יושי).
* **שולה המפלצת** – מפלצת אשר נוהגת להופיע בהפתעה. נוהגת לדבר בג'יבריש שרק ברוך מבין אותה.
* **סבתא** (ענת ניב) – סבתא של ברוך ושרוך, נוהגת לבשל. לא מזהה את נכדיה.
* **זהבית** (סופי צדקה) – חברה טובה של ברוך ושרוך, נוספה בעונה האחרונה.

### מנחי הערוץ
מנחי ערוץ הילדים בזמנו הופיעו בתוכנית בגרסה מונפשת של עצמם:
*טל מוסרי
*קובי מחט
*עודד מנשה
*ליאת אחירון
*עדי עזרוני
*תום אבני
*מיקי גבע

## שיר הפתיחה
שיר הפתיחה בוצע על ידי ליאת אחירון, מיכאל הנגבי ועמוס שוב והולחן על ידי דני רייכנטל.

## הצלחת הסדרה
התוכנית זכתה להצלחה רבה בשנתיים הראשונות. אולם בשנה האחרונה התוכנית פחות הצליחה וב-2004 ירדה התוכנית מהמסך.

## קישורים חיצוניים
* 
* 

קטגוריה:סדרות טלוויזיה ישראליות שעלו לשידור בשנת 2001
קטגוריה:סדרות טלוויזיה לילדים
קטגוריה:קומדיות מצבים ישראליות
קטגוריה:סדרות קומיות ישראליות לילדים
קטגוריה:סדרות הנפשה ישראליות
קטגוריה:ערוץ הילדים: תוכניות וסדרות
קטגוריה:שעשועוני טלוויזיה